KCE ควง HANA วิ่งแรง! รับอานิสงส์รัฐกระตุ้นใช้รถ EV-จับตากำไร Q2 โตกระฉูด
KCE ควง HANA วิ่งแรง! รับอานิสงส์รัฐบาลกระตุ้นการผลิตและการใช้รถ EV พ่วงเก็งงบไตรมาส 2/65 โตแกร่ง หลัง DELTA ประเดิมประกาศงบดีกว่าคาด โบรกแนะนำ “ซื้อ” เคาะเป้า KCE ที่ 80 บ. ส่วน HANA ไว้ที่ 44 บ.
KCE ควง HANA วิ่งแรง! รับอานิสงส์รัฐบาลกระตุ้นการผลิต-ใช้รถ EV จับตาไตรมาส 2/65 โตแกร่ง หลัง DELTA ประเดิมประกาศงบดีกว่าคาด
27 ก.ค. 2565

ผู้สื่อข่าวรายงานว่า วันนี้ (27 ก.ค.65) ล่าสุด ณ เวลา 11:33 น. ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE อยู่ที่ 61.50 บาท บวก 3 บาท หรือ 5.13% สูงสุดที่ระดับ 61.75 บาท ต่ำสุดที่ระดับ 59.50 ต่ำสุดที่ระดับ 59.50 บาท ด้วยมูลค่าซื้อขาย 589.14 ล้านบาท
ขณะเดียวกันราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA อยู่ที่ 44.25 บาท บวก 1.25 บาท หรือ 2.91% สูงสุดที่ระดับ 44.75 บาท ต่ำสุดที่ระดับ 43.25 บาท ด้วยมูลค่าซื้อขาย 469.73 ล้านบาท
ทั้งนี้บล.เคทีบีเอสที ระบุในบทวิเคราะห์ (27 ก.ค.65) ว่า จากกรณีที่ประชุม ครม. เมื่อวันที่ 25 ก.ค. 65 เห็นชอบการสนับสนุนให้เกิดการใช้รถยนต์ไฟฟ้า และการส่งเสริมการผลิตนั้น มองว่ากลุ่ม Automotive (Neutral), Electronic (Neutral) มีโอกาสได้รับผลบวกในอนาคตจากการ supply ชิ้นส่วนให้กับค่ายรถยนต์ที่มีการขยายกาลังการผลิตในประเทศ ได้แก่ SAT (ซื้อ/เป้า 22.50 บาท), NER (ซื้อ/เป้า 10 บาท), KCE (ซื้อ/เป้า 80 บาท), HANA (ถือ/เป้า 44 บาท)
ส่วนบล.โนมูระ พัฒนสิน ระบุในบทวิเคราะห์ (27 ก.ค.65) ว่า KCE เป็นอีกหุ้นที่รับประโยชน์ทั้งจากอุตสาหกรรม EV car ในยุโรป ซึ่งรัฐผลักดันนโยบาย Green energy เต็มที่ และกลุ่ม Smart devices ที่ยังเห็นการเติบโตแรงคาดโมเมนตัมกำไรไตรมาส 2/65 ที่ 706 ล้านบาท เติบโต 14% เมื่อเทียบจากปีก่อน และ 20% เมื่อเทียบจากไตรมาสก่อน ตามคำสั่งซื้อกลุ่มรถยนต์และ EV สูง, บาทอ่อน รวมถึงการปรับแก้เครื่องจักรดีขึ้น หนุน Gross margin ฟื้นเร่งตัวไตรมาส 2/65 ถึงไตรมาส  4/65 และมองกำไรปี 65 เติบโต 20% เมื่อเทียบจากปีก่อนที่ 2.9 พันล้านบาท ส่วนราคาหุ้นได้เปรียบเชิงต้นทุน มองเป็นจุดซื้อได้ ซื้อขาย PER ปี 65 เหลือ 24 เท่าเทียบกับช่วงพีคที่สูง 40 เท่า
นอกจากนั้นยังได้ sentiment บวกจากงบ DELTA ดีกว่าคาดมาก และกลุ่ม EV Car ที่ยังดี ราคาหุ้นถือว่าตอบรับปัจจัยลบไปมากแล้ว (Recession, ปัญหาเทคนิคของโรงงาน) มองน่าสะสมกลับ ในภาพระยะกลางยาวที่เป็นบวกนโยบายรถ EV เงินบาทอ่อนค่า และทองแดงซึ่งเป็นวัตถุดิบหลักปรับตัวลงมาก